Toimetame vaikselt jõulude kallal.  ***  Nulg on toas. Ma ei mäleta suure õe beebieast mingeid meeletuid diskussioone teemal "Ega me ju sel aastal kuuske ei too?". Samuti ma ei mäleta küsimusi stiilis "Mis saab siis kui ta endale selle kaela tõmbab?"    ***  Tootsime portsu piparkooke. Kaunistasime ka.    ***  Koristasime. (Pisut)    ***  Jõululaupäeval sööme lõunat hoopis Mujal. (loe: Mudžal) Jääb ära ahjuprae vaaritamise vaev.    ***  Pakkisin salaja kingitusi. Sai terve koorem.    ***  Jõuluüllatustest rääkides - meile saabub ka koju jõuluvana. (Vanade vahetamise projekti raames esineb ka meesisend tunnikese jõuluvanana.) Ilmselt saab Notsu kreepsu :)    ***  Jõulueelses saginas õmblesime emaga mulle naaritsakasuka. Tegelikult küll ema õmbles ja mina assisteerisin kergemate  tööde juures nagu trukkide paigaldus ja käsitsitöö. Ema tegi keerulisemad tööd nagu voodri lõikamine vana järgi. Iidvana kasuka lõike kohandas moekaks aga köösner. Mõnikümmend tuhat nagu maast leitud :D    ***  Ja tegelikult keerleb maailm ümber kooli - jõuluhommik koolis, kooriproov, kirikuhommik jne